**Nákup na splátky cez Quatro**

**Prečo nakupovať na splátky**

Rýchly, jednoduchý a šikovný nákup na splátky cez Quatro vám dovolí nakupovať kedykoľvek, a zároveň si cenu výrobku rozložiť do menších, pravidelných splátok. Tovar tak budete môcť používať hneď po doručení domov, no nezaťažíte vašu peňaženku či rodinný rozpočet.

S Quatrom si budete môcť nastaviť splácanie tak, ako vám to vyhovuje. Zvoliť si výšku akontácie podľa vlastných možností, vybrať si výšku pravidelnej mesačnej splátky ako aj dobu splácania.

**Ako sa šikovne nakupuje online**

1. Vyberte si tovar v našom e-shope a v spôsobe platby si zvoľte nákup na splátky cez Quatro. Cez Quatro kalkulačku máte možnosť prepočítať si vaše splátky a zvoliť si svoju kombináciu splácania. Po potvrdení budete presmerovaní na formulár žiadosti.
2. Vyplňte žiadosť o nákup na splátky a priložte požadované doklady.
3. Schvaľovanie žiadosti prebehne online. Po schválení podpíšete zmluvu o spotrebiteľskom úvere v online prostredí. V prípade, ak nemáte zriadenú službu Nonstop banking od VÚB banky <https://nib.vub.sk/>, bude Vám zriadená v procese spracovania žiadosti. Následne si v Nonstop bankingu nájdete aj podpísanú zmluvnú dokumentáciu k spotrebiteľskému úveru.
4. Vybratý tovar vám bude doručený podľa doby dodania na adresu uvedenú v objednávke.

**Ponuka splátkových produktov**

**Pevné splátky**

Ak nechcete platiť žiadnu akontáciu a mesačne platiť čo najmenej, splátkový produkt Pevné splátky vám bude vyhovovať. Tu si môžete zvoliť výšku splátky už od 10 € mesačne a presne rovnakú, okrúhlu sumu, budete platiť každý mesiac. Splácať môžete v sumách od 10 € až po 130 € mesačne po dobu 12 - 60 mesiacov, a to úplne aj bez akontácie. Výška úveru od 100€ do 5 200€.

**Šikovné splátky**

Ak chcete splácať iba nejakú časť ceny výrobku a svoje splátky si chcete nastaviť tak, aby vám boli šité na mieru, splátky Štandard sú práve pre vás. Viete si pri nich zvoliť výšku akontácie od 0% - 50% z ceny výrobku, zvoliť si dobu splácania od 6-60 mesiacov a podľa toho nastaviť výšku mesačnej splátky. Výška úveru od 100€ do 10 000€.

**ČASTÉ OTÁZKY**

**Aké sú finančné limity pre nákup výrobku na splátky?**

Nakupovať na splátky môžete výrobky od 100 € až do 10 000 €.

**Kto môže žiadať o úver na nakupovať na splátky?**

Naše spotrebiteľské úvery môže využiť každá fyzická osoba vo veku od 18 do 75 rokov, ktorá je spôsobilá na právne úkony, je občanom SR alebo má trvalý pobyt na území SR a má pravidelný a trvalý zdroj príjmov (napr. mzdu, rentu, dôchodok, a pod.).

**Aké doklady budem pri nákupe potrebovať?**

**Zamestnaný občan:**
- platný občiansky preukaz

* druhý platný doklad totožnosti ( pas, vodičský preukaz, karta poistenca..)

**Štátny zamestnanec:**

* platný občiansky preukaz
* druhý platný doklad totožnosti ( pas, vodičský preukaz, karta poistenca..)
* kópia výpisu z účtu za posledné 3 mesiace ALEBO
* výplatné pásky za 3 mesiace ALEBO potvrdenie zamestnávateľa o príjme

**Výsluhový dôchodca:**

* platný občiansky preukaz
* druhý platný doklad totožnosti ( pas, vodičský preukaz, karta poistenca..)
* rozhodnutie (výmer) o priznaní/zvýšení/znížení dôchodku ALEBO
* potvrdenie z pošty dokladujúce príjem a výšku dôchodku ALEBO
* kópia výpisu z účtu za posledný mesiac

**Starobný/invalidný dôchodca:**

* platný občiansky preukaz
* druhý platný doklad totožnosti ( pas, vodičský preukaz, karta poistenca..)

**Živnostník:**

* platný občiansky preukaz
* druhý platný doklad totožnosti ( pas, vodičský preukaz, karta poistenca..)
* daňové  priznanie k DZP a detail potvrdenia z portálu FS podpísané klientom A doklad o zaplatení dane ALEBO
* potvrdenie o výške dane na základe podaného daňového priznania a potvrdenie o zaplatení dane vystavené finančnou správou A
* predbežná účtovná závierka (príjem a obrat za obdobie nepokryté daňových priznaním) ALEBO
výpisy z účtu za posledné 3 mesiace

**Zamestnanec v zahraničí:**

* platný občiansky preukaz
* druhý platný doklad totožnosti ( pas, vodičský preukaz, karta poistenca..)
* kópia výpisu z účtu za posledné 3 mesiace
* výplatné pásky za posledné 3 mesiace
* potvrdenie zamestnávateľa o príjme ALEBO
* pracovná zmluva s prekladom

**Je zaručené, že úver dostanem?**

Samotné spísanie a podanie žiadosti o poskytnutí úveru neznamená, že dôjde k uzavretiu zmluvy o spotrebiteľskom úvere. Poskytovateľ úveru rozhodne, na základe údajov, ktoré ste mu zaslali, či vám úver schváli a poskytne.

**Ktorý úverový produkt je najlepší?**

Záleží na vašich možnostiach a požiadavkách. Ponúkame široké portfólio splátkových produktov, z ktorého si každý môže vybrať. Môžete si nastaviť akontáciu (priamou platbou z vlastných prostriedkov), dĺžku splácania aj výšku splátky a produkt si sami prispôsobiť svojím možnostiam tak, aby splátky neprípustne nezaťažili váš osobný finančný rozpočet.

**Kde nájdem po nákupe na splátky informácie k môjmu úveru a zmluvnej dokumentacii?**

Informácie o úvere a zmluvnú dokumentáciu nájdete v Internet bankingu. Viac informácií [**TU**](https://www.vub.sk/elektronicke-bankovnictvo/internet-banking/neviete-prihlasit/#tab_2).

**Je možné odstúpiť od splátkovej zmluvy?**

Áno. Aj pri nákupe na splátky je možné odstúpiť od zmluvy o spotrebiteľskom úvere, a to do štrnástich dní od jej uzavretia. Žiadosť o odstúpenie úveru musí byť v písomnej forme. Najneskôr do tridsať dní odo dňa odoslania odstúpenia ste povinný vrátiť poskytovateľovi úveru istinu úveru, vrátane úrokov od doby poskytnutia úveru do doby vrátenia istiny úveru.

**Kedy mi bude doručený výrobok?**

Záleží na vami zvolenom výbere dopravy a dostupnosti výrobku. Akonáhle je ale váš úver schválený, začíname pracovať na expedícii vašej objednávky.

**Ako sa dozviem číslo bankového účtu, na ktoré mám zasielať splátky, a potrebný variabilný symbol?**

Číslo účtu pre splácanie splátok a variabilný symbol nájdete v Zmluve o spotrebiteľskom úvere (Nonstop banking od VÚB: <https://nib.vub.sk/>) a zároveň Vám tieto údaje budú doručené poštou spolu so splátkovým kalendárom. Číslo účtu pre splácanie splátok nájdete aj na stránke [www.quatro.sk](http://www.quatro.sk) v časti oznamy <https://www.quatro.sk/oznamy/>.

**Môžem úver splatiť aj predčasne?**

Predčasné splatenie úveru je tiež možné. Pre viac informácií kontaktujte infolinku Quatra: 0850 123 440.